Diari Oficial de la Generalitat Valenciana


Sumari del DOGV 4955, del 28-02-2005 (2005/2144)

Modificació de plec de característiques tècniques del concurs número 2005/4/TR. Servei de transport entre les seus expositives de l'exposició .Paisatges Sagrats. Sant Mateu 2005., publicat en el DOGV nº 4945 de 14.02.2005.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/2144


Data del document
:   23-02-2005

Organisme emissor
:   Fundació de la CV la Llum de Les Imatges

Tipus de document
:   Anunci

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * transport de viatgers
    * fundació
    * contracte de serveis

Modificació de plec de característiques tècniques del concurs número 2005/4/TR. Servei de transport entre les seus expositives de l'exposició ?Paisatges Sagrats. Sant Mateu 2005?, publicat en el DOGV nº 4945 de 14.02.2005. [2005/X2144]
  
Per tal d'adaptar el tipus d'autocars a les necessitats de les carreteres que formaran les rutes de l'exposició, cal substituir l'anterior plec de característiques pel següent:
  
- Característiques dels vehicles
  
Tenir menys de tres anys
  
ITV en vigor
  
Aire condicionat i calefacció
  
Plataforma per a usuaris de capacitat reduïda
  
Places: el vehicle disposarà d'un màxim de 55 places, adaptable a usuaris de mobilitat reduïda.
  
Còpia certificada d'autorització d'empresa
  
Pòlissa i rebut vigent de l'assegurança de responsabilitat civil il·limitada i de viatgers.
  
Elements de seguretat: ABS, ASR i ?retarder- o fre elèctric.
  
Vídeo i megafonia.
  
- Condicions del servei
  
1ª) Es tracta del transport d'un grup homogeni de passatges per visitar l'exposició ?Paisatges Sagrats. Sant Mateu 2005- e les seus de Peníscola, Sant Mateu i Traiguera.
  
2ª) Els horaris del servei seran de 9.30 a 20.00 hores, i l'inici i final es retardarà d'una hora durant l'horari d'estiu.
  
3ª) Itinerari: el vehicle farà un recorregut circular entre les seus de Peníscola, Sant Mateu i Traiguera.
  
4ª) Parades: les parades s'ubicaran a la dreta en el sentit de la marxa del vehicle, el més prop possible de les pròpies seus, i amb autoritzacoó prèvia dels ajuntaments.
  
5ª) Calendari: tots els dies en què estiga oberta l'exposició, que seran de dimarts a diumenge, ambdós inclosos, i els dilluns festius, deixant lloc a possibles modificacions segons les necessitats de la Fundació.
  
6ª) Reforços: l'empresa se compromet de posar els vehicles necesasris sense que això supose un increment en el preu fixat.
  
7ª) Publicitat: l'empresa permetrà que l'autocar utilitzat per al servei vaja decorat d'acord al criteri de l'organització de l'exposició.
  
8ª) Autorització d'ús especial: l'empresa adjudicatària es compromet d'obtenir en el termini d'una setmana la corresponent autorització per al transport de viatgers d'ús especial.
  
9ª) Prohibició de fumar: l'adjudicatari es compromet específicament de fer complir la norma de prohibit fumar dins del vehicle.
  
- Requisits de seguretat i higiene
  
L'empresa transportista haurà de mantenir el vehicle en les més adequades condicions d'higiene i neteja, en especial les incloses per la normativa vigent en matèria de venda i ús de tabac per a protecció de la salut de la població, així com el correcte funcionament de tots els elements de l'interior del vehicle, en especial els que es troben en contacte amb els viatgers, tals com finestres, seients, cendrers, calefacció, etc. Igualment haurà de mantenir-s'hi, en tot moment, la major consideració amb el tracte amb els visitants.
  
- Nombre de viatgers: no podrà transportar major nombre de viatgers dels permesos per les places del vehicle.
  
Nova data d'entrega
  
Esta modificació suposa una ampliació en el termini d'entrega, amb la qual cosa la data límit d'entrega serà de vuit dies a partir de l'endemà de la publicació d'este text en el DOGV.